wickkiey/tamil-wikipedia-chunked huggingface dataset:
# எஸ். ஜே. இம்மானுவேல்

## ஆரம்ப வாழ்க்கையும் கல்வியும்

இம்மானுவேல் அடிகள் யாழ்ப்பாணத்தில் 1934 ஆம் ஆண்டில் பிறந்தார். யாழ்ப்பாணம் சம்பத்தரிசியார் கல்லூரியில் பாடசாலைக் கல்வியைக் கற்றார். பின்னர் 1958 இல் இலங்கைப் பல்கலைக்கழகத்தின் கொழும்பு வளாகத்தில் பயின்று அறிவியலில் இளங்கலைப் பட்டம் பெற்றார். சிறிது காலம் ஆசிரியராகவும், ஊடகவியலாளராகவும் பணியாற்றிய பின்னர் குருத்துவ வாழ்வைத் தெரிவு செய்யும் பொருட்டு உரோமை நகரில் ஊர்பாணியா மறைப் பல்கலைக்கழகத்தில் மெய்யியல், இறையியல் ஆகிய துறைகளில் பயின்று பட்டம் பெற்றார். இங்கு பணியாற்றிக் கொண்டிருந்த போது அவர் இலங்கைத் தமிழரின் உரிமைகளை வென்றெடுக்கும் பணிகளையும் பன்னாட்டு அரங்கில் முன்னெடுத்து வந்தார்.
# கிரண்டுமான் ஆல்டிகைடு தொகுப்பு வினை

**கிரண்டுமான் ஆல்டிகைடு தொகுப்பு வினை** *(Grundmann aldehyde synthesis)* அசைல் ஆலைடில் இருந்து ஓர் ஆல்டிகைடு தயாரிக்கின்ற வேதி வினையாகும்  
ரோசன்மண்ட் குறைத்தல் வினை மற்றும் டையசோ பியூட்டைல் அலுமினியம் ஐதரைடு வினைகள் ஒரே மாதிரியான உருமாற்றங்களை நிறைவேற்றுகின்றன. தற்பொழுது இவ்வகையான செயல்முறைகள் பயன்பாட்டில் இல்லாமல் வழக்கொழிந்து விட்டன.
# பாவுரை மரபு

பாடல்களுக்குப் பாடலால் உரை எழுதும் மரபினைப் **பாவுரை மரபு** என்கிறோம். நம் முன்னோர் பலர், பல்வேறு நூல்களுக்குப் பாடலால் உரை எழுதியுள்ளனர்.
# பாவுரை மரபு

## பாட்டால் உரை எழுதிய பெருமக்கள்

### அகநானூறுக்கு

அகநானூறு தொகுப்பிலுள்ள பாடல்களுக்குக் கருத்துரை எழுதுகையில் இடையள நாட்டு மணக்குடியான் பால்வண்ணத் தேவனான வில்லவதரையன் என்பவன் அகவல் பாவால் எழுதினான் என்பதை அறிவோம். அகவலாலான இந்தப் பாடலுரை இப்போது கிடைக்கவில்லை.
# பாவுரை மரபு

## பாட்டால் உரை எழுதிய பெருமக்கள்

### ஆத்தி சூடிக்கு

ஆத்தி சூடி வெண்பா – என்னும் நூல் ஒன்று உண்டு. இராம பாரதி என்பவர் அதனை இயற்றியுள்ளார். இதில் காப்பு வெண்பா ஒன்றும், ஆத்தி சூடியிலுள்ள 109 ஓரடிப் பாடல்களுக்கும் 109 வெண்பாக்களும் உள்ளன. ஒவ்வொரு வெண்பாவும் ஒருவரி ஆத்திச்சூடிப் பாடலுக்குக் கருத்துரையாக அமைந்துள்ளது . அதன் பாங்கை விளக்குவதற்காக அதிலிருந்து 2 வெண்பாக்கள் மட்டும் இங்குத் தரப்படுகின்றன. மாவலி கதை<poem>மாவலியை மானுக்கு மண்ணுதவா மல்தடுத்த
காவலினால் சுக்கிரனும் கண்ணிழந்தான் – ஆவதனால்
நன்னீதி புன்னைவன நாதமகி பாவுலகத்
தின் ஈ வதுவிலக் கேல். – 4</poem>மோகத்தின் செய்கை<poem>தேவர்முனி வர்மண்ணோர் தென்புலத்தார்க் கும்மோகம்
பாவவித்தென் றோதும் பழமறைகள் – ஆவதனால்
வேளாளா புன்னைவன வித்தகா இத்தரையில்
மூளும்மோ கத்தை முனி. </poem>
# பாவுரை மரபு

## பாட்டால் உரை எழுதிய பெருமக்கள்

### நற்றிணைப் பாடல்களுக்கு

புரட்சிக் கவிஞர் பாரதிதாசன் கவிதைகள் தொகுப்பு நூலில் கருத்துரைப் பாட்டு என்னும் தலைப்பின்கீழ் 4 பாடல்கள் இடம்பெற்றுள்ளன. அவற்றுள் 2 குறுந்தொகை 186, 189 பாடல்களுக்காக எழுதப்பட்டவை என்று பாரதிதாசனே குறிப்பிட்டுள்ளார்.  
மதுரை ஈழத்துப் பூதன் தேவனார் இயற்றிய பாடல் – குறுந்தொகை 189<poem>இன்றே சென்று வருதும் நாளைக்
குன்றிழி அருவியின் வெண்தேர் முடுகுக
இளம்பிறை அன்ன விளங்குசுடர் நேமி
விசும்புவீழ் அருவியின் பசும்பயிர் துமிப்பக்
காலியற் செய்தியின் மாலை எய்திச்
சின்னிரை வால்வளைக் குறுமகள்
பன்மாண் ஆகம் மணந்துவக் குவனே. </poem>இதற்குப் பாரதிதாசன் தந்துள்ள கருத்துரைப் பாட்டு<poem>நாமின்று சென்று நாளையே வருவோம்
வீழும் அருவிபோல் விரைந்துதேர் நடத்துவாய்
இளம்பிறை போல் அதன் விளங்கெளி உருளை
விண்வீழ் கொள்ளிபோல் விளைநிலம் படியக்
காற்றைப் போலக் கடிது மீள்வோம்
வளையல் நிறைந்த கையுடை
இளையளை மாண்புற யான்மணந் துவக்கவே.  
ஒக்கூர் மாசாத்தியார் பாடல் – குறுந்தொகை 186
<poem>ஆர்கலி ஏற்றொடு கார்தலை மணந்த
கொல்லைப் பனத்த முல்லை மென்கொடி
எயிறென முகையும் நாடற்குத்
துயில்துறந் தனவால் தோழியெங் கண்ணே. </poem>இதற்குப் பாரதிதாசன் பாடியுள்ள கருத்துரைப் பாட்டு<poem>ஆர்ப்புறும் இடிசேர் கார்ப் பரு வத்தைக்
கொல்லையில் மணந்த முல்லைக் கொடியின்
சிரிப்பென அரும்பு விரிக்கும் நாடனை
எண்ணித் துயில்நீங் கியென்
கண்கள் இரண்டையும் காண்பாய் தோழியே. </poem>
# பாவுரை மரபு

## பாட்டால் உரை எழுதிய பெருமக்கள்

### திருக்குறளுக்கு வெண்பா

திருக்குறட் குமரேச வெண்பா என்னும் நூல் தூத்துக்குடி கவிராஜ பண்டிதர் ஜெகவீர பாண்டியனாரால் எழுதப் பட்டுள்ளது. முதலில் பருவ இதழாக வெளிவந்து, பின்னர் 5 தொகுதிகளில் 4602 பக்கங்களில் நூல் வடிவம் பெற்றுள்ளது. ஒவ்வொரு திருக்குறளுக்கும் ஒவ்வொரு வெண்பா அந்நூலில் இடம் பெற்றுள்ளது. ஒவ்வொரு வெண்பாவிலும் அதனதன் திருக்குறளோடு தொடர்புடைய ஒரு கதை சுட்டப் பட்டுள்ளது. வெண்பாவின் முதலிரண்டு அடிகளில் கதைச் செய்தியின் கருத்து உள்ளது. பின்னிரண்டு அடிகள் திருக்குறள். வெண்பாவுக்கு அடியில் குறள் விளக்கமும், கதை விளக்கமும் மேற்கோள் பாடல்களோடு தரப்பட்டுள்ளன. கதையோடு கூடிய அதன் கருத்துரைப் பாடல் எவ்வாறு அமைந்துள்ளது என்பதை விளங்கிக் கொள்வதற்காக 2 வெண்பாவை மட்டும் காணலாம்.<poem>கண்டணங்கோ கார்மயிலோ கன்னியோ என்றுமால்
கொண்டுநின்றாய் என்னே குமரேசா – கொண்ட
அணங்குகொல் ஆய்மயில் கொல்லோ கனங்குழை
மாதர்கொல் மாலுமென் நெஞ்சு. </poem><poem>பண்டு துறவுகொண்ட பட்டினத்தார் மாண்புலகில்
கொண்டவுயர் வென்ன குமரேசா – கண்ட
இருமை வகைதெரிந்து ஈண்டறம் பூண்டார்
பெருமை பிறங்கிற் றுலகு. </poem>
# பாவுரை மரபு

## பாட்டால் உரை எழுதிய பெருமக்கள்

### திருக்குறளுக்கு ஓரடிப்பாடல்

திருக்கோவனூர் திருக்குறள் அறக்கட்டளையின் தலைவர் தவத்திரு தங்க பழமலை அவர்கள் ஒவ்வொரு திருக்குறளுக்கும் நாற்சீர் ஓரடிப் பாடலால் அமைந்தநூல் ஒன்றைப் படைத்துள்ளார். அது கவிதை நடையில் திருக்குறளுக்குப் பொருள் விளக்கம் தருகிறது. எல்லாக் குறள்களுக்கும் அதில் பாடல்கள் இல்லை.  
எடுத்துக் காட்டாகச் சொன்னால் அரண் அதிகாரத்தில் 2 குறட்பாக்களுக்கு மட்டுமே ஓரடிப் பாடலுரை உள்ளது. </br>நூலின் ஓரடிப் பாடல்களில் சில </br>41 அரசர், அந்தணர், வணிகர் துணை இல்லறத்தான் </br>55 தற்கொண்டான் பேணுபவள் பருவத்து மழை </br>134 ஓதலின் நன்றே ஒழுக்கம் உடைமை </br>1155 நீங்கின் உயிர் நீங்கும், பிரிவைத் தடு. </br>706 நெஞ்சம் கடுத்தது முகம் காட்டும்
# பாவுரை மரபு

## பாட்டால் உரை எழுதிய பெருமக்கள்

### திருக்குறளுக்கு விருத்தம்

கவிஞர் யுவராஜ் என்பவர் திருக்குறளுக்குக் கவிதையுரை யொன்றை வெளியிட்டுள்ளார். அது விருத்தப் பாவால் அமைந்துள்ளது. காஞ்சி அமுதன் என்பவரின் மகன் இவர்.
# பாவுரை மரபு

## பாட்டால் உரை எழுதிய பெருமக்கள்

### திருக்குறளுக்குக் கலம்பக நெறிப் பாடல்

திருவள்ளுவர் கலம்பகம் என்னும் நூல் மதுராந்தகம் கவிஞர் இளம்பூரணர் அவர்களால் இயற்றப்பட்டுள்ளது. இந்நூலாசிரியரின் இயற்பெயர் சி பூ கன்னிசாமி. கலம்பக நெறியில் 100 பாடல்களைக் கொண்ட நூல் இது. இதில் திருக்குறள், திருவள்ளுவர் பற்றிய செய்திகள் பாடுபொருளாக அமைந்துள்ளன.
# பாவுரை மரபு

## பாட்டால் உரை எழுதிய பெருமக்கள்

### திருக்குறளுக்கு - குட்டிக்குறள்

குழலும் யாழும் மழலைமுன் குழைவே – என்பது குட்டிக்குறள். குட்டிக்குறள் என்பது ஐம்பது ஆண்டுகளுக்கு முன் சுகவனம் சிவப்பிரகாசனார் என்பவரால் செய்யப்பட்ட ஒரு நூல். இந்தக் குட்டிக்குறள்களுக்குக் கீ வா ஜ அவர்களின் உரையும் உண்டு.<poem>குழலும் யாழும்
மழலைமுன் குழைவே – இது ஒரு குட்டிக் குறள்</poem>இது ஒருவகையான புத்தாக்கம்.<poem>குழலினிது யாழினிது என்பதம் மக்கள்
மழலைச்சொல் கேளா தவர்</poem>என்னும் திருக்குறளுக்குத் தந்த பாடல் உரையாக அமைந்திருத்தலைக் காண முடிகிறது.
# பாவுரை மரபு

## திருக்குறளுக்குப் பாவாலான உரை

1330 குறளுக்கும் ஓரடி நூற்பாவாலான உரை சுகவனம் சிவப்பிரகாசனார், திருக்குறள் நூற்பா
ஒழுக்கமே விழுப்பம் உழிரினும் பெரிது குறள் 131
பல்லாற்றி னானும் துணையாவ தொழுக்கம் குறள் 132
ஒழுக்கமே குடிமை இழுக்கமே இழிமை குறள் 133
இவை நூற்பா
# பாவுரை மரபு

## திருக்குறளுக்குப் பாவாலான உரை

### நன்னூலுக்கு

ஆண்டிப் புலவர் என்பவர் கி பி 15ஆம் நூற்றாண்டில் நன்னூலுக்கு விருத்தப் பாவில் ஓர் உரை எழுதியுள்ளார்.
# பாவுரை மரபு

## திருக்குறளுக்குப் பாவாலான உரை

### திருக்கோவையாருக்கு

திருக்கோவையாரில் 100 கலித்துறைப் பாடல்களை எடுத்துக் கொண்டு ஒவ்வொரு பாடலுக்கும் ஒவ்வோர் அகவலாகக் கிளர்ந்தது கல்லாடம்.
# பாவுரை மரபு

## திருக்குறளுக்குப் பாவாலான உரை

### திருக்குறளுக்குக் காந்தி வாழ்க்கை

இராய சொக்கலிங்கனார்என்பவர் முதலிரண்டு அடிகளில் காந்தியடிகளைப் பற்றிக் கூறிப் பின்னிரண்டு அடிகளில் தொடர்புடைய திருக்குறள் ஒன்றை இணைத்துள்ளார். 125 திருக்குறள்கள் மட்டும் தெரிவு செய்யப்பட்டு இவ்வாறு பாடப் பட்டுள்ளன.
<poem>காவி உடையணியான், காந்தி, சடைமுடியான்
மேவு தவமிதுவோ மெய்ப்புலவர் – ஓஒ
மனத்துக்கண் மாசிலன் ஆதல் அனைத்தறன்
ஆகுல நீர பிற </poem>
# பாவுரை மரபு

## திருக்குறளுக்குப் பாவாலான உரை

### திருக்குறளுக்குத் தாழிசை உரை

சின்னதாராபுரம் பாவலர் இறையரசனின் நூல் குறளும் பொருளும். இது 1330 குறட்பாக்களுக்கும் தாழிசையில் பொருள் விளக்கம் தருகிறது. இந்தத் தாழிசையை அரைவிருத்தம் என்றும் போற்றுவர்.  
<poem>காக்கை கரவா கரந்துண்ணும் ஆக்கமும்
அன்னநீ ரார்க்கே உள. – குறள் 527</poem>  
<poem>அடைகின்ற உணவுகளை மறைத்தி டாமல்
அழைத்தழைத்துக் காகம்தன் இனத்தோ டுண்ணும்
அடைந்திருக்கும் பெருஞ்செல்வம் அதனைப் போன்ற
அரும்பண்பு கொண்டவர்க்கே நிலைப்ப தாகும்</poem>
# பாவுரை மரபு

## திருக்குறளுக்குப் பாவாலான உரை

### திருக்குறளுக்கு அகவல்

அகவல் பாடலால் 1330 குறட்பாக்களுக்கும் உரை எழுதப்பட்ட நூலும் உண்டு.
<poem>ஊருணி நீர்நிறைந் தற்றே உலகவாம்
பேரறி வாளன் திரு. இது குறள்</poem>  
<poem>ஊருண் கேணி உறுபுனல் அற்றே
ஒப்புர வதனை யுவக்கும்
பேரறி வாளன் பெரிய திருவே பா 215 இது அகவல்</poem>
# பாவுரை மரபு

## திருக்குறளுக்குப் பாவாலான உரை

### திருக்குறளுக்கு வெண்பா

133 அதிகாரத்துக்கும் 133 வெண்பா
<poem>ஒழுக்கம் ஒருவர்க் குயிரினும் மேலாம்
வழித்துணை யாயும் வருமாம் – வழுவின்
பழிவரும் துன்பமும் பற்றிடும் என்றும்
ஒழுக்கம் உயர்வென்றே ஓம்பு. பா 14</poem>
# பாவுரை மரபு

## திருக்குறளுக்குப் பாவாலான உரை

### திருக்குறளுக்கு உவமைக்குறள்

திருக்குறளின் கருத்துகளையும் தொடர்களையும் வைத்து எழுதப்பட்ட 100 குறட்பாக்களால் அமைந்த நூல் உவமைக் குறள் நா பசும்பொற்கிழார் என்பவரால் இது எழுதப்பட்டது.  
ஓர் எடுத்துக் காட்டு.  
<poem>பணத்தியல்பால் பண்புதிரிந் தற்றாகும் போலிக்
குழத்தியல்பால் சேர்நட்புக் கொள். பா 47 </poem>
# பாவுரை மரபு

## திருக்குறளுக்குப் பாவாலான உரை

### திருக்குறளுக்கு இரங்கேச வெண்பா

பிறைச்சாந்தக் கவிராயர் – இரங்கேச வெண்பா – அரங்கநாதனை இரங்கேசா என்று முன்னிலைப்படுத்திப் பாடியது – 133 வெண்பா – திருக்குறள் அதிகாரத்திற்கு ஒரு வெண்பா என்ற முறையில் முதலிரண்டடிகளில் தொடர்புள்ள கதையும், பின்னிரண்டு அடிகளில் திருக்குறள் ஒன்றும் கொண்ட நூல்.
# பாவுரை மரபு

## திருக்குறளுக்குப் பாவாலான உரை

### திருக்குறளுக்குச் “சிவசிவ வெண்பா”

சென்ன மல்லையர் என்பவரால் இயற்றப்பட்டது “சிவசிவ வெண்பா” சிவனை முன்னிலைப் படுத்தி இது பாடப்பட்டது. 133 வெண்பாக்கள் இதில் உள்ளன. கதையும் குறளுமாக அமைந்துள்ளது. அருச்சுனன் சிவனை வில்லால் அடித்த அடி உலகத்தார் அனைவர்மீதும் பட்டதும், மதுரையில் பிரம்படி பட்டது அனைவர்மீதும் பட்டதும் முதல் குறளை விளக்கும் கதைகளாகத் தரப்பட்டுள்ளன.
# பாவுரை மரபு

## திருக்குறளுக்குப் பாவாலான உரை

### சினேந்திர வெண்பா

சினேந்திர வெண்பா என்னும் நூல் சினேந்திரா என்று அருகக் கடவுளை அழைத்துப் பாடும் நூல். இது பதிப்பில் இல்லை. ஆசிரியரின் பெயர்கூடக் கிடைக்கவில்லை.
# பாவுரை மரபு

## திருக்குறளுக்குப் பாவாலான உரை

### திருக்குறளுக்குச் சோமேசர் முதுமொழி வெண்பா

மாதவச் சிவஞான யோகி இயற்றிய சோமேசர் முதுமொழி வெண்பா என்னும் நூல் ஒன்று உண்டு. சென்னைக் கிறித்துவக் கலாசாலைத் தமிழாசிரியர் வ மகாதேவ முதலியாரின் உரையும் இதற்கு உண்டு 114 கதைகளில் 133 குறட்பாவில் வெண்பாக்கள் இதில் உள்ளன. 16, 17 வரிசையெண் தரப்பட்டுள்ள நூல்களில் 133 – க்குமேற்பட்ட கதைகள் இடம் பெற்றுள்ளன. மேலே கண்ட 3 நூல்களும் திருக்குறள் குமரேச வெண்பாவுக்கு வழிகாட்டிகள்.
# பாவுரை மரபு

## திருக்குறளுக்குப் பாவாலான உரை

### இரட்டைப்புலவர் குறள் இணைப்பு

இரட்டைப் புலவர் பாடல்
<poem>மாங்காட்டு வேளான் மகளை மருமகன்பால்
போங்காட்டில் இன்பம் புணர்ந்தானே – ஆங்கானும்
மக்கள்மெய் தீண்டல் உடற்கின்பம் மற்றவர்
சொற்கேட்டல் இன்பம் செவிக்கு (தனிப்பாடல் திரட்டு) </poem>
இப்பாடல் திருக்குறள் குமரேச வெண்பா தோன்ற வழிகோலியதாகலாம் என்பது முனைவர் இந்திராணியின் கருத்து.
# பாவுரை மரபு

## திருக்குறளுக்குப் பாவாலான உரை

### திருத்தொண்டருக்கு ஏற்ற திருக்குறள்

திருத்தொண்டர் வெண்பா எனவும் போற்றப்படும் திருத்தொண்டர் மாலை 102 திருக்குறள்களை பின்னடிகளாகக் கொண்டது. இதன் ஆசிரியர் குமார பாரதி. திருத்தொண்டத் தொகையிலுள்ள 72 அடியார்களுக்கு முதன்மை தரப்பட்டு அவர்களின் வரலாறுகளுக்கேற்ற திருக்குறள்கள் இந்நூலின் பாடல்களில் இணைந்துள்ளன.
# பாவுரை மரபு

## திருக்குறளுக்குப் பாவாலான உரை

### திருக்குறள் அதிகார மலை

திரிப் புல்லாணி மாலை என்னும் நூல் 135 கட்டளைக் கலித்துறைப் பாடல்களைக் கொண்டது. இந்நூலில் 133 அதிகாரத்திலிருந்தும் 133 திருக்குறள்கள் தெரிவு செய்யப் பெற்று இணைத்துப் பாடப்பட்டுள்ளன. இந்த வைணவப் பாடல்கள் நாராயண ஐயங்கார் என்பவரால் மதுரைத் தமிழ்ச் சங்க வெளியீடிகப் பதிப்பாகியுள்ளது.
# பாவுரை மரபு

## திருக்குறளுக்குப் பாவாலான உரை

### திருக்குறளுக்கு இன்னிசை வெண்பா

திருமலைக் கொழுந்து வெண்பா திருமலைக் கொழுந்து பிள்ளை என்னும் பெருமகனாரை முன்னிலைப் படுத்திப் பாடப்பட்ட நூல். 77 இன்னிசை வெண்பாக்களைக் கொண்ட இந்நூலின் பாடல்களில் 77 திருக்குறள்கள் இணைந்துள்ளன.
# பாவுரை மரபு

## திருக்குறளுக்குப் பாவாலான உரை

### திருக்குறளுக்கு நேரிசை

திருமலை வெண்பா – 133 நேரிசை வெண்பா – அதிகாரத்துக்கு ஒரு திருக்குறள் – திருப்பதியாகிய திருமலையை முன்னிலைப் படுத்தியது – 60 பாடல்கள் (அறம் 38 + பொருள் 22) மட்டும் கிடைத்துள்ளன.
# பாவுரை மரபு

## திருக்குறளுக்குப் பாவாலான உரை

### திருக்குறளுக்குத் தினகர வெண்பா

தினகர வெண்பா – தினகரன் என்பவரை முன்னிலைப் படுத்திப் பாடிய வெண்பா – கி பி 16 ஆம் நூற்றாண்டில் அரசாண்ட அச்சுதேந்திரன் என்னும் நாயக்க மன்னனின் அமைச்சர் இந்தத் தினகரன். இவரது குணநலன்களைப் பெருமைப் படுத்திப் பேசும் இவரது வெண்பாக்களில் பின்னிரண்டு அடிகள் திருக்குறள். அதிகாரத்திற்கு ஒன்று. மேலும் காப்பு, மக்கட்பேறு, புகழ், நட்பு ஆகியவற்றிற்குக் கூடுதல் வெண்பாக்கள். ஆக 137 ஆற்றொழுக்கு ஓட்டப் பாடல்கள் – இவற்றுள் இராமாயணச் செய்திகள் 10
# பாவுரை மரபு

## திருக்குறளுக்குப் பாவாலான உரை

### பெரியபுராணச் சரித்திர வெண்பா மாலை

பெரியபுராணச் சரித்திர வெண்பா மாலை என்னும் நூல் இருந்ததாகத் தெரிகிறது. எந்தவிவரமும் கிடைக்கவில்லை.
# பாவுரை மரபு

## திருக்குறளுக்குப் பாவாலான உரை

### முதுமொழிமேல் வைப்பு

முதுமொழிமேல் வைப்பு நூலின் ஆசிரியர் தரும்புர ஆதீன கமலை வெள்ளியம்பலவான முனிவர். இதில் எல்லா அதிகாரங்களிலிருந்தும் திருக்குறள் தெரிந்தெடுக்கப்பட்டு, அவற்றுடன் வீட்டுப்பால் பற்றிய சில கூடுதல் குறட்பாக்கள் புதிதாகச் சேர்க்கப்பட்டுப் பாடல்கள் இயற்றித் தொகுக்கப்பட்டுள்ளன. அதில் உமாபதி சிவாசாரியாரின் திருவருட் பயன் நூலிலிருந்து சில குறள் பாடல்களும் விளக்கம் இல்லாமல் சேர்க்கப்பட்டுள்ளன. மொத்தம் 196 + காப்புச் செய்யுள் உள்ளன. இவற்றில் 151 கதைச் செய்திகள் உள்ளன.
# பாவுரை மரபு

## திருக்குறளுக்குப் பாவாலான உரை

### குமரேசர் முதுநெறி வெண்பா

குமரேசர் முதுநெறி வெண்பா நூலின் ஆசிரியர் சிதம்பரம் ஈசானிய மடத்து இராமலிங்க சுவாமிகள். முருகேசா என்று முருகனை விளிக்கும் வெண்பாக்களின் பின்னிரண்டு அடிகள் திருக்குறள். அகத்தியம் முதலான 27 கதைகள் நூல்களில் காணப்படும் செய்திகள். இதற்கு சோ குமார வீரையரின் உரை ஒன்றும், சு அ இராமசாமிப் புலவர் பொழிப்புரை ஒன்றும் உள்ளது. ஆசிரியர் சமயக் காழ்ப்பு இல்லாதவர்.
# பாவுரை மரபு

## திருக்குறளுக்குப் பாவாலான உரை

### வடமலை வெண்பா

வடமலை வெண்பா நூலின் ஆசிரியர் ஏகாந்தக்கிராதி பாகை அழகப்பன். ஒருவர் ஒரு முறை கூறிய பாடலை உடனே அப்படியே மனத்தில் பதித்துக் கொள்ளும் ஆற்றல் இவருக்கு இருந்ததால் இவரை ஏகாந்தக்கிராதி என்றனர். அவரது புரவலர் வடமலைப் பிள்ளைமீது பாடப்பட்டது இந்நூல். அறத்துப்பால், பொருட்பால்களிலுள்ள 108 அதிகாரங்கள் ஒவ்வொன்றிலிருந்தும் ஒவ்வொரு குறள் பின்னிரண்டு அடிகளில் அமைக்கப்பட்டு வெண்பாக்கள் பாடப்பட்டுள்ளன. காமத்துப்பால் பகுதி இடம்பெறவில்லை.
# பாவுரை மரபு

## திருக்குறளுக்குப் பாவாலான உரை

### வள்ளுவர் நேரிசை

வள்ளுவர் நேரிசை என்னும் இந்த நூலின் ஆசிரியர் சோழவந்தான் அரசஞ் சண்முகனார். இதில், முதல் 10 அதிகாரத்தின் 100 குறள்கள் பின்னிரண்டு அடிகளாக இடம்பெற்றுள்ளன. இவர் முழுமைக்கும் செய்யத் திட்டமிட்டிருக்கலாம்.
# பாவுரை மரபு

## திருக்குறளுக்குப் பாவாலான உரை

### திருக்குறள் பாவுரை

இப்படிப்பட்ட கருத்துரைப் பாடல்களின் வழிநூலாகத் திருக்குறள் பாவுரை நூல் தோன்றியுள்ளது என்று ஒருவகையில் கொள்ள முடியும்.
எனினும் அந்நூல்கள் தம் உரைக்கு இணையான மூலத்தை ஆங்காங்கே இணைத்துக் கொண்டுள்ளன. இந்நூல் அதனை ஆங்காங்கே எண்ணிட்டுக் காட்டிவிட்டுத் திரண்ட கருத்தைப் பாவாக்கியுள்ளது.
மேலே காட்டப்பட்டுள்ள பாவுரை நூல்களோடு ஒப்பிட்டு நோக்கினால் இந்நூலின் தனித்தன்மையும், அறிவியல் நோக்கும் புலனாகும்.
# இந்திய எரிமலைகளின் பட்டியல்

**இந்திய எரிமலைகளின் பட்டியல்** (*List of volcanoes in India*) இது, நான்கிணைய செயலிலுள்ள மற்றும் செயலற்று அல்லது அழிந்துவிட்ட இந்திய எரிமலைகள் கொண்ட பட்டியலாகும்.  
| பெயர் | உயரம் | அமைவிடம் | கடந்த வெடிப்பு | வகை |  |
| --- | --- | --- | --- | --- | --- |
| மீட்டர்கள் | அடி | ஆள்கூறுகள் | மாநிலம் |  |  |
| பாரன் தீவு | 354 | 1161 | அந்தமான் தீவுகள் | தற்போது செயலில் | சுழல்வடிவ எரிமலை |
| நர்க்கொண்டம் தீவு | 710 | 2329 | அந்தமான் தீவுகள் | 560 kyrs BP | சுழல்வடிவ எரிமலை |
| தக்காண பொறிகள் | -- | -- | மகாராட்டிரம் | 66 mya | -- |
| பரட்டாங்கு | -- | -- | அந்தமான் தீவுகள் | -- | புதைசேற்று எரிமலை |
| தினோதர் குன்றுகள் | 386 | 1266.4 | குசராத்து | -- | அழிந்தவை |
| தோசி மலை | 540 | 1800 | அரியானா | -- | அழிந்தவை |
# இந்திய எரிமலைகளின் பட்டியல்

## இவற்றையும் காண்க

- எரிமலைகளின் பட்டியல்கள்
# மெங்கே நைட்ரோயேற்றம்

**மெங்கே நைட்ரோயேற்றம்** *( Menke nitration)* எலக்ட்ரான் மிகுதி அரோமாட்டிக் சேர்மங்களுடன் தாமிர(II) நைட்ரேட்டு எனப்படும் குப்ரிக் நைட்ரேட்டும், அசிட்டிக் நீரிலியும் சேர்க்கப்பட்டு மேற்கொள்ளப்படும் ஒரு வேதி வினையாகும். இவ்வினையின் விளைவாக செயலூக்கம் பெற்ற தொகுதியுடன் நைட்ரோ வேதி வினைக்குழு ஆர்த்தோ நிலையில் முன்னுரிமையுடன் இணைகிறது . நெதர்லாந்து நாட்டைச் சேர்ந்த டச்சு வேதியியலர் யே.பி.மெங்கே இவ்வினையைக் கண்டறிந்ததால் மெங்கே நைட்ரோயேற்றம் என்ற பெயரைப் பெற்றது .
# நன்னூற்காண்டிகையுரை (கூழங்கைத் தம்பிரான்)

**நன்னூற்காண்டிகையுரை** என்பது கூழங்கைத் தம்பிரான் ஆல் 18ம் நூற்றாண்டில் எழுதப்பட்ட நன்னூலுக்கான உரை ஆகும். நீண்டகாலமாக கிடைக்காமல் இருந்த இந்த நூல் 1980 காலப்பகுதியில் பிரித்தானிய நூலகத்தில் கையெழுத்துப் பிரதியாக பேராசிரியர் அ. தாமோதரன் அவர்களால் கண்டெடுக்கப்பட்டு, யேர்மனியின் ஹைடெல்பர்க் பல்கலைக்கழக ஆதரவுடன் அவரால் பதிப்பிக்கப்பட்டது. ஈழத்து உரைமரபில் கிடைக்கப்பெற்ற முதல் படைப்புகளில் ஒன்றாக இந்த உரை கருதப்படுகின்றது.  
இந்த உரை நூல் நன்னூலுக்கு முதல் உரை நூலாகக் கருதப்படும், மயிலைநாதர் உரையை எளிமைப்படுத்தி அமைந்துள்ளது. இந்த உரை கூழங்கைத் தம்பிரான் ஆல் உரைக்கப்பெற்று, அவரது மாணவர் ஒருவரால் எழுதப்பட்டு இருக்கலாம் என்று பதிப்பாசிரியர் அ. தாமோதரன் அவர்களும், நூலின் மதிப்புரை ஆசிரியர் ஆ. சிவலிங்கனார் அவர்களும் ஊகிக்கின்றனர்.
# சிவஞான சித்தியார் உரை (ஈழத்து ஞானப்பிரகாசர்)

**சிவஞான சித்தியார் உரை** என்பது சிவஞான சித்தியார் நூலுக்கு 17 ஆம் நூற்றாண்டில் ஈழத்து ஞானப்பிரகாசர் என்று தமிழ்நாட்டில் அறியப்பட்ட புலவரால் எழுதப்பட்ட உரைநூல் ஆகும். இந்த நூலின் ஆசிரியர் ஈழத்தில் திருநெல்வேலியில் பிறந்தார். போர்த்துக்கேயரின் சமய அடக்குமுறையிலிருந்து தப்புவதற்காக இந்தியா சென்றார். இவர் வட இந்தியா சென்று வடமொழியும் பிற சாத்திரங்களும் கற்று, பின்னர் தமிழ்நாடு வந்து இந்த நூலை இயற்றினார்.  
ஈழத்து உரைமரபிற்கு இந்த நூல் ஒரு முக்கிய மூலமாக காலநிதி எஸ். சிவலிங்கராஜா தமது ஈழத்து தமிழ் உரைமரபு என்ற ஆய்வு நூலில் குறிப்பிடுகிறார். இந்த நூலின் உரை பின்னாள் உரையாசிரியர்களினால் விமர்சனங்களுக்கு உட்படுத்தப்பட்ட ஒன்றாகும்.
# 13 - 18 ஆம் நூற்றாண்டு ஈழத்து தமிழ் இலக்கியம்

**13 - 18 ஆம் நூற்றாண்டு ஈழத்து தமிழ் இலக்கியம்** என்பது யாழ்ப்பாண இராச்சியக் காலம் (1216 - 1621), போர்த்துக்கேயர் காலம் (1621 - 1658), ஒல்லாந்தர் காலம் (1658 - 1796) ஆகிய மூன்று காலப்பகுதிகளைச் சார்ந்த சார்ந்த ஈழத்து தமிழ் இலக்கியம் ஆகும். இதற்கு முந்திய காலத்துடன் ஒப்பிடுகையில், இக் காலப்பிரிவைச் சார்ந்த இலக்கியங்கள் கிடைக்கப்பெற்று, பல பதிப்புப்பெற்று, ஆய்வுசெய்யப்பட்டுள்ளன.  
இக் காலப் பகுதியில் வாய்மொழி இலக்கியம், எழுத்து இலக்கியம் ஆகிய இரண்டும் இக் காலப்பகுதியில் தோன்றின. இக் காலப்பகுதியில் தோன்றிய பல நூல்கள் தமிழின் சிற்றிலக்கிய வகைகளைச் சார்ந்தவையாக உள்ளன, குறிப்பாக: பள்ளு, சிந்து, கும்மி, அந்தாதி, அம்மானை, துதி, கோவை.
# 13 - 18 ஆம் நூற்றாண்டு ஈழத்து தமிழ் இலக்கியம்

## கால வகைப்பாடு

- யாழ்ப்பாண/வன்னி இராச்சியக் காலம் (1216 - 1621)
- போர்த்துக்கேயர் காலம் (1621 - 1658)
- ஒல்லாந்தர் காலம் (1658 - 1796)
# 13 - 18 ஆம் நூற்றாண்டு ஈழத்து தமிழ் இலக்கியம்

## இலக்கிய வகைப்பாடு

- நாட்டுப்புற இலக்கியம்/வாய்மொழி இலக்கியம்
::* தொழில்சார் பாடல்கள்
::* சமயச் சார்பான பாடல்கள்
::* வரலாற்றுக் கதைப் பாடல்கள்
- மருத்துவ நூல்கள்
- சோதிட நூல்கள் / வானவியல் நூல்கள்
- சைவ சமய நூல்கள்
- கிறித்தவ சமய நூல்கள்
- வரலாற்றியல் நூல்கள்
- உரைநூல்கள்
- இலக்கண நூல்கள்
# 13 - 18 ஆம் நூற்றாண்டு ஈழத்து தமிழ் இலக்கியம்

## நூற் பட்டியல்

### 1216 - 1658

- சரசோதி மாலை
- செகராசசேகரமாலை
- செகராசசேகரம்
- பரராசசேகரம்
- தக்கிண கைலாச புராணம்
- கண்ணகி வழக்குரை/ கோவலனார் கதை/ சிலம்பு கூறல்
- இரகுவம்மிசம்
- வையாபாடல்
- வியாக்கிரபாத புராணம்
- திருக்கரசைப் புராணம்
- கதிரைமலைப் பள்ளு
- ஞானப்பள்ளு
- அர்ச். யாகப்பர் அம்மானை
- பரராசசேகரன் உலா
# 13 - 18 ஆம் நூற்றாண்டு ஈழத்து தமிழ் இலக்கியம்

## நூற் பட்டியல்

### 1659 - 1796

- சிவஞான சித்தியார் உரை (ஈழத்து ஞானப்பிரகாசர்)
- கரவைவேலன் கோவை
- பறாளாய் விநாயகர் பள்ளு
- கல்வளையந்தாதி
- அர்ச்யாகப்பர் அம்மானை
- திருச்செல்வர் காவியம் ?!
- ஞானப்பள்ளு
- பழமொழிப் பிரபந்தம் (இராமலிங்க முனிவர்) – 1687-88
- சந்தான தீபிகை (மொழிபெயர்ப்பு) (இராமலிங்க முனிவர்) – 1713
- சிவஞான சித்தியார் உரை (திருநெல்வேலி ஞானப்பிரகாசர்)
- யாழ்ப்பாண வைபவ மாலை (மாதகல் மயில்வாகனப் புலவர்)
- யோசேப்பு புராணம் (கூழங்கைத் தம்பிரான்)
- நொண்டி நாடகம் (இணுவில் சின்னத்தம்பிப் புலவர்)
- அநிருத்த நாடகம் (இணுவில் சின்னத்தம்பிப் புலவர்)
- கோவலன் நாடகம் (இணுவில் சின்னத்தம்பிப் புலவர்)
- சத்தியத்தின் ஜெயம் (டி மெல்லோ)
- உவமைப் பாட்டுகள் (டி மெல்லோ)
- வாளபிமன் நாடகம்
- சிவராத்திரி புராணம்
- ஏகாதசிப் புராணம்
- கிள்ளைவிடுதூது
- பிள்ளையார் கதை
- அமுதாகரம்
- திருச்செல்வர் காவியம்
- வெருகல் சித்திரவேலாயுதர் காதல்
- சந்தான தீபிகை
- கல்வளையந்தாதி
- மறைசையந்தாதி
- கரவை வேலன் கோவை
- பறாளை விநாயகர் பள்ளு
- வட்டுக்கோட்டைப் பிட்டியம்பதிப் பத்திரகாளியம்மை ஊஞ்சல்
- பஞ்சவன்னத் தூது
- சிவாகாமியம்மை துதி
- தண்டிகைக் கனகராயன் பள்ளு
- புலியூரந்தாதி
- ஞானானந்தபுராணம்
- அமுதாகரம்
- தன்வந்திரியம்
- இருபாலைச் செட்டியார் வைத்திய விளக்கம்
- அங்காதிபாதம்
- வைத்திய சிந்தாமணி
- சர்ப்பசாஸ்திரம்
- ஞானப்பிரகாச தேசிகர், Gnanapirakasa Thesikar 17ம் நூற்றாண்டு
- வைத்தியநாத தம்பிரான், Vaithiyanatha Thampiran 17ம்நூற்றாண்டு
- மெல்லோ பாதிரியாரால் செய்யப்பட்ட உவமைப் பாட்டுகள் - பிலிப்பு தெ மெல்லோ
- விவிலியம் மொழிபெயர்ப்பு - பிலிப்பு தெ மெல்லோ
- சிவஞான சித்தியார் உரை - திருநெல்வேலி ஞானப்பிரகாசர்
- சிவஞானசித்தியார் சுபக்க உரை - திருநெல்வேலி ஞானப்பிரகாசர்
- *சித்திவிநாயகர் இரட்டைமணிமாலை* - கூழங்கைத் தம்பிரான்
- *நல்லைக் கலிவெண்பா* - கூழங்கைத் தம்பிரான்
- *தேவப்பிரசை திருக்கதை யோசேப்புப் புராணம்* - கூழங்கைத் தம்பிரான்
- *கூழங்கையர் வண்ணம்* - கூழங்கைத் தம்பிரான்
- நன்னூற்காண்டிகையுரை
# கிமு 3 - கிபி 12 ஆம் நூற்றாண்டு ஈழத்து தமிழ் இலக்கியம்

**கிமு 3 - கிபி 12 ஆம் நூற்றாண்டு ஈழத்து தமிழ் இலக்கியம்** என்பது சங்க காலம் தொடக்கம், தற்போது விரிவான இலக்கியச் சான்றுகள் கிடைக்கும் 13 ஆம் நூற்றாண்டு வரையான காலப்பகுதியைச் சார்ந்த ஈழத்து தமிழ் இலக்கியம் ஆகும். ஈழத்து இலக்கிய பாகுபாட்டில் இக் காலத்தின் தொடக்கப் பகுதியை சங்ககாலம் அல்லது மகாவம்ச அரசர் காலம் என்பர். இக்காலப்பகுதியைச் சார்ந்த முழுமையான இலக்கியப் படைப்புக்கள் கிடைப்பெறவில்லை. பிற தமிழ்/சிங்கள இலக்கியங்களில் இடம்பெறும் குறிப்புகள், பதிகங்கள், பாடல்கள், சிங்கள/பாளி இலக்கியங்களில் இடம்பெறும் தமிழ் மொழியின் தாக்கங்கள், வாய்மொழி/நாட்டார் இலக்கியம், வரலாற்று ஆவணங்கள், கல்வெட்டுக்கள் மற்றும் சாசனங்களைக் கொண்டு ஆய்வாளர்கள் மீட்டுருவாக்க முயற்சிகளைச் செய்துள்ளார்கள்.  
விரிவான சிங்கள இலக்கிய சான்றுகள் கிபி 12 நூற்றாண்டிலேயே கிடைக்கத் தொடங்குகின்றது. இந்தக் காலத்துக்கு முந்திய படைப்புக்கள் அந்நியர் படைப்யெடுப்புக்களினால் அழிந்திருக்கலாம் என்று கூறப்படுகின்றது. இதே போன்ற காரணங்களால் தமிழ் இலக்கியங்களும் அழிந்திருக்கலாம் என்று ஆ. வேலுப்பிள்ளை தனது ஆய்வில் சுட்டுகிறார்.===
<poem>
போதி நிழலமர்ந்த புண்ணியன்போ லெவ்வுயிர்க்குந்
தீதி வருள்சுரக்குஞ் சிந்தையா – னாதி
வருதன்மங் குன்றாத மாதவன்மாக் கோதை
யொருதர்ம பாலனுளன்.
</poem>
# கிமு 3 - கிபி 12 ஆம் நூற்றாண்டு ஈழத்து தமிழ் இலக்கியம்

### கிபி 7 ஆம் நூற்றாண்டு - சம்பந்தரின் திருக்கேதீச்சரம் பதிகம்

<poem>
தென்னிலங்கையர் குலபதி மலைநலிந் தெடுத்தவன் முடிதிண்தோள்
தன்னலங்கெட அடர்த்து அவற்கருள் செய்ததலைவனார் கடல்வாயப்
பொன்னிலங்கிய முத்துமா மணிகளும் பொருந்திய மாதோட்டத்
துன்னியன்பொடு அடியவ ரிறைஞ்சுகே தீச்சரத் துள்ளாரே
</poem>
# வொயிட்டிங் வினை

**வொயிட்டிங் வினை** அல்லது **வைட்டிங் வினை** (*Whiting reaction*) என்பது புரோபார்கைல் டையாலை இலித்தியம் அலுமினியம் ஐதரைடைப் பயன்படுத்தி ஒரு டையீனாக மாற்றும் கரிம வேதியியல் வினையாகும்  
பெகாபெண்டாயீன் தயாரிக்கும் தொகுப்பு வினையில் இந்தக் கரிம ஒடுக்க வினை பயன்படுத்தப்படுகிறது.  
.
# நவிண்டில் சிவகாமி அம்மன் கோவில்

**நவிண்டில் சிவகாமி அம்மன் ஆலயம்** என்பது இலங்கை யாழ் மாவட்டத்தில் **வடமராட்சி** எனும் பிரதேசத்தில் நவிண்டில் எனும் ஊரில் உள்ள பிரபலமான ஓர் அம்மன் ஆலயம் ஆகும். இவ்வாலயத்தின் மூல மூர்த்தியாக சிவகாமி அம்மன் உள்ளது.
# நவிண்டில் சிவகாமி அம்மன் கோவில்

## அமைவிடம்

யாழ்ப்பாணத்தின் வடமராட்சிப் பகுதியில் நவிண்டில் எனும் சிறிய கிராமத்தில் சிவகாமி அம்மன் கோவில் அமைந்துள்ளது. சிறிய கிராமத்தில் அமைந்திருந்தாலும் அம்மனின் அற்புதங்கள் அனைவராலும் அறியப்படடவை. பருத்தித்துறையில் இருந்து உடுப்பிட்டியிணை அடையும் வழியில் நவிண்டில் எனும் ஊரில் அற்புதங்கள் புரிந்தவண்ணம் அம்மன் அருள்பாலித்துள்ளார்.
# நவிண்டில் சிவகாமி அம்மன் கோவில்

## ஆலய வரலாறு

நவிண்டில் கிராமத்தை சுற்றியுள்ள மக்களுக்கு உள்ள ஒரு ஆலயம் சிவகாமி அம்மன் ஆலயம் ஆகும். ஆரம்பகாலத்தில் சிறிய கொட்டகையில் அம்மனின் சூலம் வைத்து வாய் கட்டி பூஜைகள் இடம்பெற்றது. முருகப்பா என்பவர் ஆரம்ப காலத்தில் ஆலய பணிகளை செய்து வந்தார். அந்த சூலம் அமையப்பெற்ற இடம் ஆனது ஆலயத்திற்கு சொந்தமான இடத்தில் அல்ல. ஆலயத்திற்கு என்று சொந்தமான காணி ஆரம்ப காலத்தில் வாங்கப்படவில்லை. அந்த இடத்தில் வைத்து ஊர் மக்கள் வழிபாடு செய்து வந்தனர். 1960 ஆம் ஆண்டில் இளையதம்பி அவர்கள் தலைவராக பொறுப்பேற்று ஆலய பணிகளை சிறப்பாக செய்து வந்தார். ஆலய தலைவர் அந்த காணியை வாங்குவதற்கு காணி உரிமையாளர்களிடம் சென்று கேட்ட போது அவர்கள் முதலில் மறுப்பு தெரிவிர்த்தார்கள். பின்னர் பல இன்னல்களுக்கு மத்தியில் அந்த காணியை ஆலயத்திற்கு என்று சொந்தமாக வாங்கி ஆலய வழிபாடுகள் இடம்பெற்று வந்தது. தென்மராட்சியில் எழுதுமட்டுவாள் எனும் கிராமத்தில் மண் அகழ்வு செய்த போது அங்கே ஒரு அம்மன் சிலை கண்டெடுக்கப்பட்ட்து. அங்கிருந்து அந்த சிலையை எடுத்து வந்து மக்கள் வழிபாடு செய்து வந்தனர். அனைவராலும் தாயார் கோவில் என அழைக்கப்பட்டு அந்த தாயார் அருள்புரிந்தார். பின்னர் கோவிலில் கட்டட வேலைகள் இடம்பெறத்தொடங்கின.ஆலய திருப்பணி வேலைகளுக்கு அந்த ஊர் மக்களும், ஊரிலிருந்து வெளிநாடுகளில் வசிக்கும் மக்களும் உதவிகளை செய்து வந்தனர். 1999 ஆம் ஆண்டு முதல் கும்பாபிஷேகம் நடைபெற்றது. அதன் பின்னரும் ஆலயத்தில் நிர்மாண வேலைகள் நடைபெற்று வந்தன. 14 ஆண்டுகளின் பின் 2013 ஆம் ஆண்டு கும்பாபிஷேகம் நடைபெற்று திருவிழாவும் நடைபெற்றது. ஆலயத்தில் திருத்த பணிகள் இன்றும் இடம்பெற்ற வண்ணம் உள்ளது.ஒவ்வொரு வருட தைப்பூச நாளில் சங்காபிஷேக நிகழ்வு இடம்பெற்று வருகிறது.
2016 ஆம் ஆண்டு வெளிநாட்டில் வசிக்கும் இளைஞர்களினால் அம்மனின் பாடல்கள் அடங்கிய இறுவட்டு ஒன்று வெளியிடப்பட்டது.
# நவிண்டில் சிவகாமி அம்மன் கோவில்

## திருவிழாக்கள்

ஆடி மாதத்தில் அம்மனுக்கே உரித்தான நாளான ஆடிப்பூர நாளில் தீர்த்த உற்சவம் நிகழக்கூடிய வகையில் 10 நாட்கள் திருவிழா நடைபெறும். ஆடிப்பூர நாளில் அம்மனுக்கு விசேட பூஜைகள் அம்மன் ஆலயங்களில் இடம்பெறும்.அம்மனுக்கென்றே உரித்தான கேதாரகெளரி, வரலட்சுமி விரதங்கள் விசேடமாக இடம்பெறும்.நவராத்திரி, திருவெம்பாவை பூஜைகளும் இடம்பெறும்
# நவிண்டில் சிவகாமி அம்மன் கோவில்

## வெளியிணைப்புகள்

https://m.facebook.com/sivakaamiamman
# கால்வாய்களின் பட்டியல்கள்

**கால்வாய்களின் பட்டியல்கள்** (*Lists of canals*) இந்த கால்வாய்களின் பட்டியல்கள் ஒரு திட்டங்களில் உள்ளது. மேலும், கால்வாய்கள் மற்றும் வழித்தடங்கள், தண்ணீருக்காக மனிதனால் உருவாக்கப்பட்ட தடங்களாகும். உலகளவில் இரு 'கால்வாய்கள்' போல வட்டார மொழியில் குறிப்பிடப்பட்டுள்ளன. ஒரு வடிகால் பிளவுகளை கடந்து ஒரு கால்வாய் வெட்டுக்களின் போது அவைகளுக்கு இடையே பிரதானமாகவும் இதற்கு முரணாகவும், ஊடுருவும் ஓர் ஆற்றிற்கு இணையாக அதன் வடிகால் பிரிக்கப்பட்டுள்ளது.
# மானிப்பாய் மருதடி விநாயகர் கோவில்

**மானிப்பாய் மருதடி விநாயகர் ஆலயம்** அல்லது **மருதடிப் பிள்ளையார் கோவில்** யாழ்ப்பாண மாவட்டம், சண்டிலிப்பாய் பிரதேச செயலர் பிரிவின்கீழ் அமைந்துள்ள மானிப்பாய் பட்டினத்தில் அமைந்துள்ளது. இவ்வாலயத்தின் அருகில் மருத மரங்கள் சூழ்ந்து காணப்படுவதால் இவ்வாலயம் மருதடி விநாயகர் ஆலயம் என அழைக்கப்படுகின்றது. இவ்வாலயத்தின் வருடாந்த மகோற்சவம் சித்திரைப் புத்தாண்டு அன்று இடம்பெறும் இரதோற்சவத்திற்கு அமைய இடம்பெறும்.
# மானிப்பாய் மருதடி விநாயகர் கோவில்

### வரலாறு

அக்காலத்தில் மானிப்பாயில் மக்கள் தம் கையாலேயே பாகம் செய்த பொங்கல், மோதகம், நெய்வேந்தியங்களை ஏற்று மருதமரத்தின் கிழக்குத் திசையிலேயே பிள்ளையார் பிரதிட்டையாக இருந்ததாக கர்ணபரம்பரையாக அறியப்படுகிறது. இக்கோவிலின் வரலாற்றைத் தெரிந்து கொள்ளக்கூடியதான முதல் ஆவணம் பிரித்தானிய இலங்கைக் காலத்தில் ஏற்பட்டதாகும். உள்ளூர் மக்கள் வழிபடுவதற்காக இக்கோவிலுக்கான காணியை 1856ஆம் ஆண்டு விக்டோரியா மகாராணி வழங்கினார். அவர் நிறைவேற்றிய 35ஆம் இலக்க லிகித சாசனத்தின்படி பிள்ளையார் கோவிலுக்கு அண்ணளவாக 7 நெல் பரப்புக்காணி வழங்கப்பட்டுள்ளது. அந்த நிலத்துக்கு பிள்ளையார் திடல் என்ற பெயரிடப்பட்டது. இதற்கான வரைபடத்தை அக்காலத்து பெருந்தெருக்கள் திணைக்களப் பொறியியலாளர் கென்றி பயிறே என்பவர் தயாரித்துள்ளார். மானிப்பாயைச் சேர்ந்த குமாரசிங்கம் என்பவர் மேற்பார்வையாளராக நியமிக்கப்பட்டார். இப்பதவிக்கு நியமிக்கப்படுபோர் கோயிலை மேற்பார்வை செய்ய வேண்டும் என மகாராணியாரின் சாசன வாகத்தில் தெளிவுபடுத்தப்பட்டுள்ளது. எனினும் பிற்காலத்தில் இது தனியார் கோவில் ஆக்கப்பட்டுவிட்டது.
# மானிப்பாய் மருதடி விநாயகர் கோவில்

### போர்த்துக்கேயர் காலம்

போர்த்துக்கேயரின் காலத்தில் கிராமக் கோயில்களை இடித்து அங்கிருந்த விலையுயர்ந்த விக்கிரகங்களையும் ஆபரணங்களையும் கொள்ளையடித்தார்கள். இவ்வகையில் இடிக்கப்பட்ட கோவில்களில் மானிப்பாய் பிள்ளையார் கோவிலும் ஒன்று என்று கூறுவர்.
போர்த்துக்கேயர் பறங்கியர் இக்கோயிலை இடித்து இவ்விடத்தைச் சவக்காலையாக்கி விட்டனர். முன்னைய மருதம ரத்துப்பிள்ளையார் தோற்றம்]]சவக்காலையும் மயானமும் இப்போது கோயிலிருந்து ஏறக்குறைய நூற்றிருபத்தைந்து யாருக்கப்பால் ஆலயத்தின் மேற்கு வாசலின் நேர்திசையிலுள்ளது. இது நிற்க, பறங்கியர் சைவசமய மணம் கொஞ்சமுமில்லாது, பிராமணரையும் தம்முடைய மதத்தைத் தழுவும்படி செய்துவந்த நாட்களில், அவர்கள் தண்டத்திற்கஞ்சி அகத்தே சைவராகவும் புறத்தே கிறிஸ்தவர்களாகவும் நடித்த பலர் மருதமரத்தின்கீழ் இராக்காலங்களிலும் பறங்கியர் கண்களுக்கு புலப்படாத சமயத்தில் பொங்கலிட்டுக் கற்புரமெரித்து விநாயகரை வழிபட்டு வந்தார்கள்.இப்பொழுதும் மூலஸ்தானத்திற்கு அருகாமையிலுள்ள மருதமரத்திலும் வெளிவீதிகளில் நிற்கின்ற மருதமரங்களின் கீழும் சனங்கள் உற்சவகாலங்களிலே கற்புரமெரித்து மருதத்தழிரைப்பறித்துக் கண்ணில்ஒற்றிக் காதில் அல்லது தலையில் அணிந்துகொள்வதை காணலாம். யாழ்ப்பாணத்தில் எந்தப்பாகங்களில் இருப்பவர்களும் முதல் எடுக்கும் நெற் தானியத்தை ”மருதடிப்பிள்ளையாருக்கு” என்று சொல்லி எடுத்து வைப்பது வழக்கம்.
# மானிப்பாய் மருதடி விநாயகர் கோவில்

### ஆலய உற்பத்தி

ஒல்லாந்தர் காலத்தில் தொண்டை மண்டலத்தில் நடந்த ஓர் இராச கலத்திற்கஞ்சி அனேக வேளாண் குடும்பத்தவர் புறப்பட்டு வந்து வட்டுக்கோட்டை, காரைநகர் முதலிய இடங்களில் குடியேறினர். இவர்களில் தியாகராசக் குருக்களென்பவர் நவாலி வயல்களிலிருக்கும் தூக்கிணி வைரவர் கோலடியில் வந்து தங்க நேரிட்டது. இவர் சைவசித்தாந்தம் முற்றும் கற்றுணர்ந்தவராவார். இத்தூக்கிணி வைரவர் கோயிலிலிருந்து ஒரு வருடம் வரையிற் சிவபுசை செய்துவரும் நாட்களில், இக்கோவிலில் ஆண்டுதோறும் நடந்துவரும் வைரவமடையிலிம், வேள்வியிலும் பெருந்தொகை ஆடுகள் வெட்டப்படுமென்று கேள்விப்பட்டார். இதனால் அப்பெரியவர் அவ்விடம் விட்டு நீக்கிக் கீழ்த்திசை நோக்கிச் சென்று மானிப்பாய் மருதச் சோலையை அடைந்தார். இச்சோலைக்கு அணித்தாயுள்ள காணிகள் மானியம்பதி சுவாமிநாத முதலியாருக்குரியது. மருத மரங்கள் நின்ற சிலமும் பக்கத்திலுள்ள குளமும் ”முக்கோணத்திடரும் பிள்ளையார் குளமும்” எனப் பெயர் வழங்கலாயிற்று.
# மானிப்பாய் மருதடி விநாயகர் கோவில்

### திருப்பணி வேலைகள்

ஆங்கிலேயர் காலம் உதயமானதும் அதிகாலையிற் கதிரவன் உதயமாகும் பொழுது புஷ்பங்கள் மலருமாறுபோல் (மதப்பைத்தியங்கொண்ட பறங்கிக்காரராலும் ஒல்லாந்தராலுங் கொடிய தண்டங்களை அனுபவித்த) எமது யாழ்ப்பாண மாது ஈன்ற புத்திர  
இரத்தினங்கள் சமய சுயாதீனம் பெற்று முகமலர்ந்தார்கள். ஆங்கிலேயர் காலத்தில் மருதடியாலயம் அதி உன்னத மகத்துவ மேம்பாடுகள் நிலைக்குக் கொண்டுவரப்பட்டது. கோயிற்றிருப்பணி வேலைகள் தர்மசீலராயும், விநாயகரடியவராயும் விளங்கின. பெரியவர்களுடைய பரோபகாரங்களினால் நடைபெற்றன. விநாயகரின் கர்ப்பக்கிருக தூபியும், அர்த்தமண்டபமும், மகாமண்டபமும் ஸ்ரீமான் பொன்னம்பலச் சிறாப்பரவர்களாலும், சபாமண்டபம் ஸ்ரீமான் மண்டலத்தாரவர்களாலும், ஸ்தம்பமண்டபம் ஸ்ரீமான் இரகுநாதமுதலியார் சின்னத்தம்பியாரவர்களாலும், சிவன்கோயில், நடராசர் கோயில், அம்மன்கோயில்கள் ஸ்ரீமான் தன்மாவரதர்முத்துத்தம்பியவர்களாலும்,முற்போபுரம் ஸ்ரீமான் தம்பையா முதலியவர்களாலும், மடைப்பள்ளி, வாகன மண்டபம், தெற்குமானியம்பதி ஸ்ரீமான் மருதப்புரவர்களாலும், வசந்த மண்டபம் வைரவ ஆசாரியாலும், வசந்த மண்டபக் கொட்டகை வட்டு நகரிலுள்ள சில புண்ணியவான்களாலும், தேர்மூட்டியும், இரதமும் ஸ்ரீமான் இரகுநாதய முதலியார் சின்னத்தம்பியாரவர்களாலுஞ் செய்விக்கப்பட்டன. பின்பு கீழைக்கோபுரம் ஸ்ரீமான் செல்லப்பா வைரமுத்து அவர்களாலும், பொங்கல் மண்டபக்கொட்டகை ஸ்ரீமான் வன்னியசிங்கம் தம்பிப்பிள்ளையவர்களாலும், திருநந்தனவதனம் ஸ்ரீமான் ம.சிவப்பிரகாசமவர்களாலும், திருமஞ்சணக்கிணறு புதிதாய் ஸ்ரீமான் முருகேசமுதலியார் பொன்னுச்சாமியவர்களாலும், தீர்த்தக்கிணறு ஸ்ரீமான் முருகேசர் வினாசித்தம்பியவர்களாலும் உருவாக்கப்பட்டன.
# மானிப்பாய் மருதடி விநாயகர் கோவில்

### கோயிற் பூசகரும் தருமகர்த்தாக்களும்

தியாகராசக்குருக்கள் இல்லறம் நடத்தவெண்ணி ஆவரங்காலிற் சைவச்செட்டி வேளாண்குடும்பத்தில் ஓர் பெண்ணை விவாகம் செய்து குமரகுருபரர், வெற்றிவேலர் டினும் இருவரைப் பெற்றனர்.வெற்றிவேலருடைய மகன் ஸ்ரீமான் ஜயாத்துரை அவர்கள் இன்றைக்கும் மானிநகரில் வசிக்கின்றார் மேற்கூறப்பட்ட வெற்றிவேலருடைய பௌத்திரனே சிவபூசா ஒழுக்கங்களிற்றவறாத ஸ்ரீமான் செல்லயாரவர்கள். ஆங்கிலேயர்காலமுதயமானதும் சந்தான விர்த்தியுடையராய் விளங்கியவரும், விக்கினேசுரப்பெருமானின் தொண்டு பூண்டு குருத்துவம் புரிந்த புண்ணியோத்தமஐமாகிய தியாகராசர் இம்மண்ணுலக வாழ்க்கையை விட்டு விண்ணுலகில் விநாயகர் மூர்த்தியின் திருத்தாளெய்தினர். ஆலய பூசா கருமங்கள் அவரது சிரேஷ்ட புத்திரன் வெற்றிவேலையரால் நடைபெற்று வந்தன. கோயிற்காரியதரிசி சுவாமிநாதமுதலியாரும் சிவபதமடைய, அவருடைய மகன் வலிகாமம் மேற்கு மணியகாரனாய் விளங்கிய குமாரசிங்கமணியமென்பவர் கோயில் மணியகாரனாயும் விளங்கினார். இவருக்குப் பின் இவரது புத்திரர்கள் ஸ்ரீமான் டாக்டர் சுவாமிநாதபிள்ளையவர்களும் இராசகாரிய உத்தியோகம் நடாத்திய ஸ்ரீமான் இராசகாரிஙரவர்களும் கோயிற்காரியங்கள் பார்த்து வந்தனர். பின் இவர்களின் பிள்ளைகள் சுகாதார பரிசோதகர் ஸ்ரீமான் நவரத்தினசிங்கமவர்களும் ஸ்ரீமான் இரத்தினசிங்கமவர்களும் தருமகர்த்தாக்களாய் விளங்கினர்.  
ஸ்ரீமான் நவரத்தினசிங்கமவர்கள் ஆலயத்திற்கு அனேக நன்மைகளைச் செய்திருக்கின்றார். அவைகளிலொன்று, தெற்கு வீதியிலிருந்த அரசாட்சி யாருக்குரிய குளம் ஆலயத்திற்கு அதிகம் கிட்டியிருந்தமையால் இரதோற்சவத்திலன்று தேர் ஓடுவதற்கு வீதி அகலம் போதாதிருந்தது பற்றி, அப்போது வடமாகாண ஏசண்டராயிருந்த சேர் வில்லியம் துவையினம் என்பவர் உதவியைக் கொண்டு குளத்திலொரு பாகத்தை மூடி ஒடுக்கமாயிருந்த வீதியை விசாலமாக்கி விட்டார். இக்காலத்திற் கோயிற் பூசை செய்து வந்தவர் வெற்றிவேலருடைய மகன் ஸ்ரீமான் ஜயாத்துரையவர்கள். இவ்விதமே ஏறக்குறைய நுற்றைம்பது வருஷகாலம் பூசைசெய்து வந்த சைவக்குருமார் கோயிலைவிட்டு நீங்கிப் பிராமணருக்கு இடங்கொடுத்தனர். பிராமணருள்ளே முதற் பூசகராயேற்பட்டவர் பிரம்மஸ்ரீ சீதாபதி ஜயரவர்கள் இங்கு ஏறக்குறைய ஜம்பது வருஷகாலமாய் விநாயகரது நித்திய நைமித்திகங்களை நடாத்தி வந்து மூன்று வருடங்களுக்கு முன் சிவலோகஞ் சேர்ந்தனர். இவருடைய குமாரர்களே இப்போது பூசகராய் விளங்குகின்றனர். கோயிற் காரியதரிசிகளாய் விளங்குகின்றவர்கள் மேற்படி ஸ்ரீமான் நவரத்தினசிங்கமவர்களதும், ஸ்ரீமான் இரத்தினசிங்கமவர்களதும் பிள்ளைகள்.
# மானிப்பாய் மருதடி விநாயகர் கோவில்

### பூசைகளும் மகோற்சவமும்

இவ்வாலயத்தில்,  
- மூன்றுகாலப் பூசைகள் காலந் தவறாது நடைபெறுகின்றன.  
- வருசத்திலே பங்குனிமாதத்தில் உற்சவம் ஆரம்பமாகி தமிழ்ச்சித்திரைப்புத்தாண்டு தினத்தன்று இரதோற்சவமாகக் கொண்டு ஆரம்பகாலத்தில் இருந்து 2004ஆம் ஆண்டு வரை பதினெட்டு நாட்கள் உற்சவமும் 2004உற்சவத்தையடுத்து புனரமைப்புச் செய்வதற்காக முற்றாகத் தகர்த்தப்பட்டு மீண்டும் 2014ஆண்டு புதுபொலிவுபெற்று 48 நாட்கள் கும்பாபிஷேகம் நடைபெற்று அதனைணடுத்து 25 நாட்களாக மாற்றம்செய்யப்பட்டு மகோற்சவம் சிறப்பாக நடைபெற்றுவருகின்றது.  
மகோற்சவ காலங்களில் மெய்யடியார்கள் காவடி எடுத்தல், தீச்சட்டியெடுத்தல், அங்கப்பிரதட்சணம் செய்தல், அடியழித்தல், அள்ளுகாசும் தென்னம்பிள்ளையும் வழங்கல், பிள்ளை விற்று வாங்கல், மடிப்பிச்சை எடுத்தல், பட்டுச் சார்த்தல், தேவாரம் ஓதுதல், வடம்பிடித்தல் முதலான நேர்த்திக் கடன்களை நிறைவேற்றுவர்.  
இக்காலத்தில் புராண படனம் செய்தல், சமயப் பிரசங்கம் செய்தல், திருமுறைகள் ஓதுதல், ஓதுவார்களை அழைப்பித்து ஓதுவித்தல் முதலான சமய நிகழ்ச்சிகள் மக்களின் ஆன்மீக மேம்பாட்டிற்காக நடத்தப்படுகின்றன.  
- ஒவ்வொருமாத்திலும் அமாவாசையையடுத்துவரும் சதுர்த்தி திதியில் விநாயகப்பெருமானுக்கு விஷேடபூசைகள் நடைபெறும் ஆவணி சதுர்த்தி தினமானது பெருமானது திருசந்திதானத்தை பார்ப்பவர் கண்களை பூரிக்கச்செய்கின்றது.இச்சதுர்த்தி ”தேவர்கள், முனிவர், சித்தர், கந்தருவர் யாவரும் வந்திவனேவல் செய்திடும்நாள்”  
- கார்த்திகை மாதத்தில் விநாயகவிரதம் ஆரம்பமாகி இருபத்தொருநாட்களாய் பிள்ளையார்கதை வாசிக்கப்பட்டு கடைசிநாளிலே கஜமுகாசூரசங்காரம் நடைபெறும்.
# மானிப்பாய் மருதடி விநாயகர் கோவில்

### மருதடியான் தோத்திரங்கள்

#### விநாயகர் துதி

மின்னும் மருதடி வாழ் வேழமுகன் றாள் பணிந்து  
பன்னுவவன் காதை பகர்ந்திடவே – மன்னுபுகழ்  
நீட்டு மலைமேல் றிகழ்பா ரதம்வரைந்த  
கோட்டுமுகன் பாதங் குறி
# மானிப்பாய் மருதடி விநாயகர் கோவில்

### மருதடியான் தோத்திரங்கள்

#### நாமகள்துதி

விக்கினங்கள் நீக்க மருதடியில் வேழமுகன்  
பக்கத்தை யாவும் புகலவே – மிக்க புகழ்  
வன்னமே வுங்கமல மாமலர்மேல் வீற்றிருக்கும்  
அன்னமே முன்னின் றருள்
# மானிப்பாய் மருதடி விநாயகர் கோவில்

### மருதடியான் தோத்திரங்கள்

#### வாழ்த்துகவி

” பூவாழி மன்னர்மநு நீதி வாழி  
புகலரிய மடமகளீர் நிறையும் வாழி  
ஆவாழி அந்தணர்தங் கூட்டம் வாழி  
அருமறைவே தாகமங்கள் புராணம் வாழி  
ஓவாத தவங்கருணை விரதம் வாழி  
உலகிலுள்ள சாரசரங்க ளனைத்தும் வாழி  
மாவாழும் பிள்ளையார் திடரில் வாழும்  
மருதடியிற் கணபதிதாள் வாழிவாழி.”
# மானிப்பாய் மருதடி விநாயகர் கோவில்

### மருதடியான் தோத்திரங்கள்

#### மருதடி விநாயகர் கும்மி

”ஏர்புத்த மானி மருதடி மேவிய  
ஏரம்பன் பாதம் மனத்திருத்திச்  
சீர்புத்த செந்தமிழ்க் கும்மி யுரைத்திடச்  
செப்பு மவன்பதங் காப்பாமே.  
ஆதியு மந்தமுமில்லாத நான்மறை  
ஆதிப் பிரணவ நல்வடிவாய்  
ஓதிய தொண்டர்கள் விக்கினம் நீக்கிட  
ஒரு வானாண்டி ஞானப் பெண்ணே.  
உச்சியில் மாமகு டந்துலங்க வெள்ளை  
ஒற்றை மருப்பு மணிவிளங்க  
மெய்ச்செவிச் சாமரம் வீசப் பிரணவ  
வேழமுகங் கொண்டு வந்தாடி.  
ஐந்து கரத்தனை யானை முகத்தனை  
ஆகுமொர் மூவடி வானவனை  
தொந்தி வயிற்றனை மானி மருதடித்  
தோன்றலைப் பாடுவம் ஞானப்பெண்ணே.  
எந்தக் கருமஞ் செய்யினும் முன்னாக  
எம்பெருமா னெற்று போற்றாங்காதல்  
அந்தக் கருமஞ் சிவனுக்கு மாகாதா  
மஞ்சு முறிந்தது காணுங்கடி.  
முன்னாளி னான்முக னிந்திரன் தேவர்  
முகுந்தனோ டேனையர் தம்மையெல்லாம்  
பன்னாள் வருத்து கயமுகனைக் கொன்ற  
பண்ணவ னென்றென்று பாடுங்கடி  
சர்க்கரை மோதகந் தேங்கா யவல்கனி  
சாற்றிய பாற்பொங்கற் புத்தமுதம்இ  
க்குட னெள்ளுருண்டை யிட்டுத் துதிக்க  
இருவினை தீர்க்குவன் ஞனப்பெண்ணே  
தொட்டு வணங்க வருள்தரு மற்புதச்  
சோதி மருத மரம்பாடிக்  
குட்டை யுவந்தருளைங்கரன் பாதங்கள்  
கும்பிட்டுக் கும்மியடியுங்கடி  
பூசைச் சிறப்பினைப் பாடுங்கடி நல்ல  
பொங்கற் சிறப்பினைப் பாடுங்கடி  
ஆசை யுடன்வன் றேரேறி யேவரும்  
ஆனந்தங் கும்மி னடியுங்கடி  
அங்குச பாசந் தரித்தாண்டி யவன்  
அம்பிகை பாலுங் குடித்தாண்டி  
தங்கு விகட நடித்தாண்டிபெருஞ்  
சந்திகள் தோறுமிருந்தாண்டி  
சேணும் நிலனு நிறைந்தருவாய்நின்ற  
செஞ்சடைச் சோதிய னெம்பெருமான்  
காணும் படிசிறு சாணத்திற் புல்லினிற்  
சார்வது செப்பி யடியுங்கடி  
வந்த வினைகெடும் பேய்கள விலகிடும்  
மாறாத நோயெல்லாம் மாறிவிடும்  
சிந்தை நினைந்தன சேரும் மருதடிச்  
சித்தி விநாயகற் போற்றுங்கடி  
ஆசை யுடனடி யார்தரு மோதகம்  
அப்பமு முப்பழ மானவெலாம்  
ஓசையுட னுண்டு நல்லருள் செய்கின்ற  
உத்தம னென்றடி யுன்னுங்கடி  
சைவ சமயிகளன்றிய மேனைச்  
சமயிகளும்மனத் தில் நினைத்தால்  
ஜயமொன் றின்றி யருள்செயு மெம்பிரான்  
வரும் மருதடி யைங்கரனே  
வாழி மருதடி யைங்கரன் பாதங்கள்  
வல்லபை வாழி யருள் வாழி  
வாழி யடியவ ரந்தண ரென்றென்றும்  
மானேசர் வர்க்கமும் வாழியரோ”  
http://www.dinamalar.com/nri/details.asp?id=3096&lang=ta
# தென்னாசிய ஆற்று ஓங்கில்

**தென்னாசிய ஆற்று ஓங்கில்** (*Platanista gangetica*) என்பது நன்னீரில் வாழும் ஓங்கில் இனமாகும். இது இந்தியா, வங்களாதேசம், நேபாளம் மற்றும் பாகிஸ்தான் ஆகிய நாடுகளில் பொதுவாக காணப்படுகிறது, இதனை மேலும் இரு கிளை இனங்களாக பிரிக்கலாம், கங்கை ஆற்று ஓங்கில் (*P. g. gangetica*) மற்றும் சிந்து ஆற்று ஓங்கில் (*P. g. minor*). 1970 முதல் 1998 வரை அவை தனி இனமாக அறியப்பட்டு வந்தாலும், 1998 இல் அவை தென்னாசிய ஆற்று ஓங்கில் இனத்தின் துணையினங்களாக வகைப்படுத்தப்பட்டன. கங்கை ஆற்று ஓங்கில் பெரும்பாலும் கங்கை மற்றும் பிரம்மபுத்திரா ஆகிய ஆறுகள் பாய்கின்ற நேபாளம், இந்தியா, பங்களாதேசம் உள்ளிட்ட பகுதிகளில் காணப்படுகிறது, சிந்து ஆற்று ஓங்கில், பாகிஸ்தானில் பாயும் சிந்து நதி மற்றும் பியாஸ் ஆறு மற்றும் சத்லஜ் ஆறு ஆறுகளில் காணப்படுகிறது. 2009 ஆம் ஆண்டு, கங்கை ஓங்கிலானது இந்தியாவின் தேசிய நீர்வாழ் விலங்காக அங்கீகரிப்பட்டுள்ளது. சிந்து ஆற்று ஓங்கிலை பாகிஸ்தானிய அரசாங்கம் அதனுடைய தேசிய நீர்வாழ் விலங்காக அங்கீகரித்துள்ளது. மேலும், கங்கை ஆற்று ஓங்கிலை குவகாத்தி நகரம் அதனுடைய நகர விலங்காக தேர்ந்தெடுத்துள்ளது.  
**கங்கை ஆற்று ஓங்கில்** இந்தியா, வங்கதேசம், நேபால் வழி பாயும் கங்கை மற்றும் பிரமபுத்திரா ஆறுகளிலும் அவற்றின் கிளை ஆறுகளிலும் அதிக அளவில் காணப்படுகின்றன. கங்கை ஓங்கில்கள் நன்னீரில் மட்டுமே உயிர் வாழக்கூடியவை. மேலும் அவை பார்வையற்றவை. தன் இரையை வேட்டையாட எதிரொலி இடமாக்கம் முறையை கையாளும். மீயொலியை வெளியிட்டு அவை எதிரொலித்து வருவதைக்கொண்டு எதிரில் உள்ள தடைகள் மற்றும் இரையை அறிந்துகொள்ளும். பொதுவாக தனியாகவோ அல்லது சிறு குழுக்களாகவோ காணப்படும். தாயும் கன்றும் ஒன்றாகவே காணப்படும்.
# தென்னாசிய ஆற்று ஓங்கில்

## அச்சுறுத்தல்கள்

### மனிதத் தொடர்பு

கங்கை ஆற்று ஓங்கில்களின் வாழ்விடம் உலகின் அதிக மக்கள் தொகை கொண்ட பகுதிகளுள் ஒன்று. ஆற்றில் மீன்கள் அதிகம் உள்ள, நீர் மித வேகத்தில் பாயக்கூடிய பகுதிகளையே அவை விரும்பும். அத்தகைய இடங்களே மனிதர்கள் அதிகம் மீன் பிடிக்க ஏற்றது. இதனால் தவறுதலாக மீன்களுக்கு பதில் வலைகளில் சிக்கி உயிரிழக்கும் ஓங்கில்கள் அதிகம். மேலும் இவை எண்ணெய் மற்றும் இறைச்சிக்காகவும் அதிக அளவில் வேட்டையாடப் படுகின்றன.
# தென்னாசிய ஆற்று ஓங்கில்

## அச்சுறுத்தல்கள்

### சுற்றுச்சூழல் மாசுபாடு

தொழிற்சாலை, விவசாய, மற்றும் மனித மாசு அவற்றின் வாழ்விடம் சீரழிவதற்கு முக்கிய காரணங்களாக அமைகின்றன. ஒவ்வொரு ஆண்டும் 9,000 டன் பூச்சிக்கொல்லிகள் மற்றும் 6 மில்லியன் டன் உரங்கள் ஆறு அருகே பயன்படுத்தப்படுகின்றன. அவை ஆற்று நீரை மாசுபடுத்தி அதில் வாழும் பல்வேறு உயிரினங்களின் வாழ்வாதாரத்தை பாதிக்கின்றன. நீர் மாசுபாடு நேரடியாக இரை இனங்கள் மற்றும் ஓங்கில்களைக் கொல்ல முடியும், மற்றும் முற்றிலும் அவற்றின் வாழ்விடம் அழிக்கப்படும்.
# தங்கம் மூர்த்தி

**தங்கம் மூர்த்தி** தமிழ் நாட்டின் புதுக்கோட்டையைச் சேர்ந்த ஒரு தமிழ்க் கவிஞர் ஆவார்.
# தங்கம் மூர்த்தி

## குடும்பம்

புதுக்கோட்டை மாவட்டத்தைச் சேர்ந்த அறந்தாங்கி அருகே உள்ள சுப்பிரமணியபுரம் என்னும் சிற்றூரில் 19 ஆகஸ்டு 1964இல் பிறந்தார். இவரது தந்தை கே.கே.தங்கம், தாய் ஜெயலட்சுமி.
# தங்கம் மூர்த்தி

## துறைகள்

சிறந்த இலக்கியவாதி மற்றும் கல்வியாளர் என்ற நிலையிலும் இவர் அரும்பணியாற்றிவருகிறார். சுமார் 10 கவிதை நூல்களை எழுதியுள்ளார். இவருடைய கவிதைகள் இலக்கிய மட்டும் பட்டிமன்ற மேடைகளில் மேற்கோளாகக் காட்டப்பட்டுவருகின்றன. பல்கலைக்கழகங்களிலும், கல்லூரிகளிலும் இவரது நூல்கள் பாடத்திட்டத்தில் உள்ளன. இவரது கவிதை நூல்கள் ஆங்கிலம், இந்தி, பிரெஞ்சு, மலாய், மலையாளம், தெலுங்கு, கன்னடம் ஆகிய மொழிகளில் மொழிபெயர்க்கப்பட்டுள்ளன.
# தங்கம் மூர்த்தி

## பெற்ற விருதுகள்

இவர் கவிஞர் சிற்பி விருது, கவிக்கோ விருது, செல்வன் காக்கி விருது உள்ளிட்ட பல விருதுகளைப் பெற்றுள்ளார். மத்திய அரசின் தேசிய நல்லாசிரியர் விருது, மாநில அரசின் டாக்டர் ராதாகிருஷ்ணன் விருது உள்ளிட்ட பல விருதுகளைப் பெற்றுள்ளார்.
# கோவிற்கடவை சித்தி விநாயகர் ஆலயம்

**கோவிற்கடவை சித்தி விநாயகர் ஆலயம்** என்பது இலங்கையின் கோவிற்கடவை என்னும் ஊரில் அமைந்துள்ள ஒரு பிள்ளையார் கோயில் ஆகும்.
# கோவிற்கடவை சித்தி விநாயகர் ஆலயம்

## அறிமுகம்

இலங்கையின் தலையாய் விளங்கும் யாழ்ப்பாணம் வடமராட்சியில் துன்னாலை என்னும் பதியில் மூா்த்தி தலம் தீா்த்தம் மூன்றும் ஒருங்கே அமையப் பெற்றது கோவிற்கடவை என்னும் திருத்தலம்.ஊரும் அப்பெயா் கொண்டே அழைக்கப்படுகின்றது.
.
# கோவிற்கடவை சித்தி விநாயகர் ஆலயம்

## அறிமுகம்

### ஆலய அமைவிடம்

காணிப்பெயா் :-காட்டுப்புலம்  
ஆலயப்பெயா்கள்:- கொக்கறா முல்லைவளப்பிள்ளையாா் கோவிற்கடவைப்பிள்ளையாா்.  
மண்டபங்கள்:- கருவறை அா்த்தமண்டபம் மகாமண்டபம் தாிசன மண்டபம் தம்ப மண்டபம் வசந்தமண்டபம் அலங்காரமண்டபம் பூவறை யாகம் மடப்ாள்ளி  
உற்சவமூா்த்திகள்:- விநாயகா் வீரபத்திரா் முருகன்  
உட்பிரகார மூா்த்திகள்:- நாகதம்பிரான் முருகன் வைரவா் சண்டேசுவரா்  
ஆலய விருட்சம்:- வில்பம் முல்லை வேம்பு  
தீா்த்தம் :- பூங்கொல்லையில் உள்ள தடாகம்
# கோவிற்கடவை சித்தி விநாயகர் ஆலயம்

## அறிமுகம்

### **மூர்த்திச்சிறப்பு**

ஒல்லாந்தா் ஆட்சிக்காலத்தில் இங்கு ஒரு அற்புதம் நடைபெற்றுள்ளது. வேட்டைக்கு வந்த ஒல்லாந்தா் வெள்ளையன் ஒருவன் முல்லை மரத்தில் நின்ற கொக்கினைச் சுட்டான்.பல தடவை சுட்டும் இறக்கவில்லை. முல்லை மரத்தை வட்டமிட்டுச் சென்றது கொக்கு. அதிசயித்த வெள்ளையன் கண்களுக்கு முல்லை மரத்தைக் கீழிருந்து பிள்ளையார் தென்பட்டார். வெள்ளையன் வழிபட்டுச் சென்றான். கொக்கு அறாத (இறைவாதா) முல்லை என்பதால் கொக்கறா முல்லை என்று வழங்கப்பட்டது
# கோவிற்கடவை சித்தி விநாயகர் ஆலயம்

## வரலாறு

8ம் நுாற்றாண்டில் வடபகுதி கந்தரோடை என்னும் கதிரமலையில் உக்கிரசிங்கன் ஆட்சி புாிந்தான். மன்னன் மாருதபுரவீகவல்லியை மணந்து மாவிட்டபுரம் கோயிலைக் கட்டினான். மாவிட்டபுரத்தின் ஆதிபெயா் கோவிற்கடவை. அரசன் தனது இராசதானியை பாதுகாப்பதற்காக துறைமுகம் சார்ந்த இடமாக கருகப்பட்ட சிங்கைநகா் என்னும் வல்லிபுரத்தில் அமைத்தான். இவனை சார்ந்த மக்கள் மாவிட்டபுரத்திரலும் தெல்லிப்பழையிலும் வாழ்ந்து வந்தனா். காலப்போக்கில் போத்துக்கேயா் காலத்தில் உள்நாட்டுக் கலவரங்களினாலும் அந்நியா் வருகையினாலும் மாவிட்டபுரம் தெல்லிப்பழை மக்கள் இடம்பெயர வேண்டி வந்தது.ஒரு பகுதி மக்கள் துன்னாலையின் ஒரு பகுதியாகிய "கோயிலொல்லை" என்னும் கிராமக்தில் குடியேறினா்.இது பிற்காலத்தில் "கோலோலை' என மருவியது. இவா்கள் குடியேறிய காணிகள் செகக்கொடித்தேவன் குறிச்சியியை வீரசுந்தரமுதலலி குறிச்சியிறை என அழைக்கப்பட்டது. இக்காணிகள் காட்டுப்புலத்தின் ஒரு பகுதிகளாக கருதப்பட்டது. இம்மக்கள் குடியேறிய போது காட்டுப்புலத்தில் வாழ்ந்த ஆதிகுடிகள் முல்லை மரவெள்ளரலி மரத்தின் கீழ் சிறு கல்லுப் பிள்ளையாரை வைத்து வழிபட்டு வந்ததாக செவி வழி வரலாறுகள் கூறுகின்றன. இவ் ஆதிக் குடிமக்கள் சிங்கை நகரை ஆண்ட மன்னன் உக்கிரமசிங்கன் காலத்தில் இருந்து துன்னாலையில் வாழ்ந்ததாக கருத இடமுண்டு.எனவே இவ்வாலயத்தின் மூலமூா்த்தியின் திருஉருப்பெற்ற காலம் 8ம் நூற்றாண்டு எனக் கருத இடமுண்டு. இதனை இவ்வாலயத்தில் பாடப்பட்டு வரும் தீருவஞ்சல் பாட்டில் பாய்க்கப்பல் பாட்டு மூலம் உணரலாம். சிங்கை நகா் பிரபல்யமான துறைமுகமாக விளங்கியதாக சாித்திரங்கள் கூறுகின்றன. மாவிட்டபுரத்தில் இருந்து குடியேறிய மக்கள் மாவிட்டபுரத்தின் ஆதிப்பெயரான "கோவிற்கடவையை" இக்கிராமத்திற்கு வழங்கலாயினா்.
இன்று கோயிற்கடவை என்று வழங்கும் ஊரும் கோவிலும் முன்னா் காட்டுப்புலம், ஆயில் நின்றொல்லை (ஆயில் நின்ற கொல்லை), கோயில் ஒல்லை, கொக்கறாமுல்லை (கொக்கு அறா முல்லை) என வெவ்வேறு பெயா்களால் வழங்கப்பட்டுள்ளன.  
ஆரம்ப காலத்தில் மூா்த்தி வைத்து வழிபடப்பட்ட இடம் காட்டுப்புலம் என வழங்கப்பட்டது. பற்றைக் காடுகள் நிறைந்த காட்டுப் பகுதியாக அமைந்திருந்தது. ஆயில் என்ற மரம் அந்தக் காட்டுக் காலாணியில் நின்றைமயால் ஆயில் நின்றொல்லை எனப் பெயர் பெற்றது. கொல்லை என்பது மரம் செடி கொடி நிறைந்த காணியாகும். கொல்லை என்பது காணியைக் குறிக்கும். அது மட்டுமன்றி கோவிலுக்கு அருகில் கொல்லைகள் இன்றும் காணப்படுகின்றன.  
1830 இல் ஈழத்து ஆலயங்கைளப் பதிவு செய்தனா் வெள்ளையா். அப்பதிவேடு இன்றும் யாழ்ப்பாணப் பல்கலைக்கழக வரலாற்றுத் துறையினரால் பேணப்படுகின்றது. அந்த ஏட்டில் இவ்வாலயம் "கோவிற்கடவை" என்றே பதிவு செய்யப்பட்டுள்ளது. இவ்வூர் அடித்தோன்றல்கள் மாவிட்டபுரம் பகுதியை சேர்ந்தவா்கள். மாவிட்டபுரத்திற்கு கோவிற்கடவை என்ற ஆதிப்பெயர் உண்டு. அப்பெயரை இவ்வூருக்கும் பெயரிட்டனர்.
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### தை மாதம்

- தைப்பொங்கல்
- தைப்பூசம்
- ஒவ்வொரு மாதமும் வரும் சதுா்த்தி
- ஒவ்வொரு வெள்ளியும் பஜனையும் விசேட பூசையும்
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### மாசி மாதம்

- மகோற்சவம்
- மகா சிவராத்திாி
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### சித்திரை மாதம்

- வருடப்பிறப்பு விசேடபூசை
- சித்திரைப் பௌர்ணமி
- கந்தபுராண படல ஆரம்பம்
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### வைகாசி மாதம்

- கந்தபுராண தொடா் நிகழ்வு
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### ஆனி மாதம்

- கந்தபுராண படல புா்த்தியும் அன்னதானம் வழங்கலும்
- கும்பாபிஷேக தின நிகழ்வு
- ஆனி உத்தரம்
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### ஆடி மாதம்

- ஆடிப்பிறப்பு
- ஆடி அமாவாசை
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### ஆவணி மாதம்

- விசேட சதுா்த்திப்பூசையும் சுவாமி வீதியுலா வருதலும்
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### ஐப்பசி மாதம்

- தீபாவளி
- கந்தசஷ்டி
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### காா்த்திகை மாதம்

- காா்த்திகை தீபம்
- விநாயகா் விரதம் ஆரம்பம்
# கோவிற்கடவை சித்தி விநாயகர் ஆலயம்

## வரலாறு

### ஆலயத்தில் நடைபெறும் முக்கிய பூசைகள்

#### மாா்கழி மாதம்

- விநாயகா் விரதம் பூா்த்தி
- திருவெம்பா
- திருவாசக முற்றோதல்
# கோவிற்கடவை சித்தி விநாயகர் ஆலயம்

## வரலாறு

### ஆலயச்சிறப்புக்கள்

1. ஐங்கோண வடிவான வெளிவீதி
1. சிவராத்திாியை அண்டிய கொடியேற்றம்
1. மான் வேட்டையாட ஊா் எல்லையான சாமியன் அரசடி ஞான வைரவா் ஆலயம் செலலுதல்
# கோவிற்கடவை சித்தி விநாயகர் ஆலயம்

## மரபு

மாசிமாத மகா சிவராத்திரியை எட்டாந்திருவிழாவாகக் கொண்டு இவ்வாலயத்தில் கொடியேற்றப்படுகிறது. இவ்வாலயத்தில் நீண்ட காலமாகப் புராணபடன மரபு சிறப்புடன் பேணப்படுகின்றது.  
1.கோவிற்கடவை சித்தி விநாயகர் ஆலய கும்பாபிஷேக மலர் -2006
# விக்கிப்பீடியா:Statistics/weekly/18-Dec-2016